Ηλεκτροδοτούμενοι ΤΟΕΒ Ηπείρου

ΠΡΟΣ: Τον Πρόεδρο της ΔΕΗ Α.Ε.

Χαλκοκονδύλη 30, Αθήνα

Θέμα: **Συνάντηση με Προέδρους ΤΟΕΒ Ηπείρου**

Οι Πρόεδροι των ΤΟΕΒ Ηπείρου με ηλεκτροδοτούμενα αντλιοστάσια Άρδευσης, επιθυμούν να σας επισκεφθούν για το θέμα της ρύθμισης και αποπληρωμής των οφειλών τους στην ΔΕΗ Α.Ε.

Κατ’ αρχήν όλοι θέλουν να εξοφλήσουν τις οφειλές τους, αλλά με βάση τα οικονομικά τους δεδομένα,

Ειδικότερα:

Προς το παρόν να πληρώσουν, όσοι έχουν την δυνατότητα, την προκα­ταβολή του 10% και στην συνέχεια να ενταχθούν στις 100 δόσεις.

Επειδή το επόμενο έτος, θέλουμε και ελπίζουμε να ανταποκριθούμε στην εξυπηρέτηση του χρέους μας, είναι ανάγκη να έχουμε πάρει την έ­γκριση των Γενικών μας Συνελεύσεων, αφού δεν μπορούμε να προχωρή­σουμε χωρίς αυτή σε οποιαδήποτε άλλη ενέργεια (επειδή η Γενική Συνέ­λευση αποφασίζει για την τύχη όλων των μεγάλων θεμάτων του Οργανι­σμού, από το Καταστατικό μας)

Έτσι, μέχρι να γίνουν οι Γενικές Συνελεύσεις (Φεβρουάριο-Μάρτιο 2016) μπορούμε να προχωρήσουμε όπως αναφέραμε.

Στην συνέχεια θέτουμε το θέμα σε αυτές για να αυξήσουμε τα τέλη άρ­δευσης και να εισπράξουμε τα ανάλογα ποσά, ανταποδοτικά ποσά, ώστε να είμαστε σε θέση να ανταποκριθούμε στις οφειλές μας.

Όσον αφορά την προτεινόμενη από πλευράς σας ρύθμιση, οι ΤΟΕΒ έ­χουν ιδιαίτερο-ξεχωριστό καθεστώς αφού τους χειμερινούς μήνες δεν ει­σπράττουν, με συνέπεια όσο και να θέλουν δεν έχουν την δυνατότητα της αποδοχής της ρύθμισης-διακανονισμού που προτείνετε.

Για το θέμα των εγγυήσεων, οι ΤΟΕΒ δεν υπάγονται στους Δήμους, αλλά είναι αυτοτελείς Οργανισμοί με δικούς τους προϋπολογισμούς, με δική τους νομική οντότητα και δεν αποτελούν μέρος των Δήμων.

Όπως με προηγούμενο Υπόμνημά μας σας αναφέραμε, αν γίνουν τώρα οι διακοπές στα αντλιοστάσια άρδευσης, όλα αυτά θα γίνουν βορά και λεία ληστειών και διαρρήξεων, λόγω μη λειτουργίας των συναγερμών τους, και το επόμενο έτος 2016 δεν θα μπορέσουν να λειτουργήσουν οι ΤΟΕΒ με ό,τι αυτό συνεπάγεται τόσο για την εθνική οικονομία όσο και για την δική σας αποπληρωμή των οφειλών τους.

Αίτημα επίσης των ΤΟΕΒ είναι να αφαιρεθούν οι Υπηρεσίες Κοινής Ωφέλειας από τα Τιμολόγια της ΔΕΗ (π.χ. μεταφορά ενέργειας κ.λπ.) και να εξαιρεθούν οι Οργανισμοί μας από τις χρεώσεις αυτές ως Οργανισμοί Κοινής Ωφέλειας Μη Κερδοσκοπικού Χαρακτήρα.

Για τους παραπάνω λόγους, θέλουμε να σας επισκεφτούμε για να βρούμε μια λύση τόσο για την δική σας ωφέλεια, ώστε να μη χάσετε την δυνατότητα εξόφλησης των οφειλόμενων από πλευράς ΤΟΕΒ, όσο και για να σταθούν αυτοί ικανοί να ανταποκριθούν στις υποχρεώσεις τους δεσμευ­όμενοι για τις ανάλογες αποφάσεις που θα λάβουν οι Γενικές τους Συνε­λεύσεις την ερχόμενη άνοιξη.

Θεσπρωτικό 6-11-2015

Για τους προέδρους των ΤΟΕΒ

Ο Πρόεδρος του ΤΟΕΒ Μπόϊδα-Μαυρής

Αναστάσιος Μαλέσκος

Ηλεκτροδοτούμενοι ΤΟΕΒ Ηπείρου

Πληροφορίες: Μπρούβας Ταξιάρχης

Πρόεδρος του ΤΟΕΒ Λάμαρης

Ταχ. Δ/νση: 481 00 – Λούρος

Τηλέφ.: 26830-31.262

ΠΡΟΣ: Τον Πρόεδρο της ΔΕΗ Α.Ε.

Χαλκοκονδύλη 30, Αθήνα

Οι ΤΟΕΒ ζητούν από την ΔΕΗ Α.Ε. τα εξής:

1) Έκπτωση των Υπηρεσιών Κοινής Ωφέλειας.

Ζητάμε να αφαιρεθούν οι Υπηρεσίες Κοινής Ωφέλειας από τα Τιμολόγια της ΔΕΗ (π.χ. Τόκοι, μεταφορά ενέργειας κ.λπ.) και να εξαιρεθούν οι Ορ­γανισμοί μας από τις χρεώσεις αυτές ως Οργανισμοί Κοινής Ωφέλειας Μη Κερδοσκοπι­κού Χαρακτήρα (άρ. 6§1 ν.414/1976, ΦΕΚ 212, Α΄).

2) Εγγύηση προς την ΔΕΗ Α.Ε.

Οι ΤΟΕΒ είναι ίδιοι Οργανισμοί Κοινής Ωφέλειας και δεν υπάγονται στους ΟΤΑ (στους Δήμους) (άρθρ. 1§1 ν.δ. 1218/1972, ΦΕΚ 133, Α΄). Γι’ αυτό και δεν μπορεί να εγγυηθεί κανείς Δήμος γι’ αυτούς.

Αντί αυτού, δεσμευόμαστε ότι, όσες οφειλές βεβαιώνουμε στις Δ.Ο.Υ. και εισπράττουμε, θα τις καταθέτουμε στην ΔΕΗ Α.Ε. Κι αυτό επίσης θέλει σχετική απόφαση της Γενικής Συνέλευσης.

3) Διακανονισμός των οφειλών

Ζητάμε να αποπληρώσουμε τις οφειλές μας κατά τον εξής τρόπο:

Να πληρώσουμε την προκαταβολή του 10% και στη συνέχεια το υπόλοιπο σε 100 (εκατό) δόσεις (με εγγύηση την καταβολή στην ΔΕΗ Α.Ε. των ει­σπραχθέντων από τις Δ.Ο.Υ., τα οποία εισπράττουμε αυτοδύναμα).

Δεσμευόμαστε, επίσης, να εξοφλούμε στο εξής, τα τρέχοντα Τιμολόγια για τα αντλιοστάσια που ζητάμε να γίνει ο παραπάνω διακανονισμός.

Όσοι ΤΟΕΒ αυτή την εποχή δεν έχουν χρήματα για να ενταχθούν στην παραπάνω ρύθμιση, να μη τους διακοπεί η παροχή της ηλεκτροδότη­σης, γιατί κι αυτοί από το επόμενο έτος αφού εξοικονομήσουν έσοδα, μετά από σχετική απόφαση της Γενικής τους Συνέλευσης θα σας εξοφλήσουν κατά τον παραπάνω τρόπο. Έτσι ούτε η ΔΕΗ Α.Ε. θα χάσει τις οφειλές της.

4) Μέχρι τον Δεκέμβριο 2015, το αργότερο, η ΔΕΗ να μας απαντήσει στα παραπάνω αιτήματά μας, ώστε να γνωρίζουν οι αγρότες για να αποφασί­σουν οι ίδιοι να ξεκινήσουν ή όχι τις καλλιέργειές τους.

Αθήνα 18-11-2015

Για τους προέδρους των ΤΟΕΒ

Ο Πρόεδρος του ΤΟΕΒ Λάμαρης

Ταξιάρχης Μπρούβας